Spanjë: Protesta kundër ndalimit të dy udhëheqësve katalonjas
Ndërkohë, Kryeministri spanjoll i kërkoi udhëheqësit të Katalonjës që të veprojë me përgjëgjësi në lidhje me afatin e së enjtes për sqarimin e qëndrimit të tyre për pavarësinë
Dhjetëra mijëra njerëz protestuan të martën mbrëma në Barcelonë kundër ndalimit të dy udhëheqësve separatistë të Katalonjës nga qeveria spanjolle. Protestuesit bënë thirrje për lirimin e Jordi Sanchezit dhe Jordi Cuixart-it, të cilët akuzohen për nxitje të dhunës në një marshimin pro-pavarësisë muajin e kaluar. Rreth pesëdhjetë ligjvënës spanjollë dhe katalonjas sot në parlamentin e Spanjës kërkuan lirimin e udhëheqësve të ndaluar. Ndërkohë, Kryeministri i Spanjës, Mariano Rajoy i bëri thirrje udhëheqësit të Katalonjës, Carles Puigdemont që të veprojë me përgjegjësi në lidhje me afatin që i ka dhënë Madridi që të tërheqë vendimin për shpallje të pavarësisë nga Spanja. Rreth pesëdhjetë ligjvënës spanjollë dhe katalonjas protestuan sot në Parlamentin e Spanjës, duke mbajtur fotografi të udhëheqësve katalonjas të ndaluar nga autoritetet. Në protestën që zgjati vetëm 15 sekonda, ligjvënësit kërkuan lirimin e menjëhershëm të Jordi Sanchez-it dhe Jordi Cuixart-it, udhëheqës të organizatës “Asambleja Kombëtare e Katalonjës” dhe “Përzierja Kulturore”, të cilët akuzohen për nxitje të dhunës dhe kryengritje. Ndalimi i tyre dje shkaktoi protesta në Katalonjë, ku bëhej thirrje për heqjen e akuzës për kryengritje dhe lirimin e tyre të menjëhershëm. thotë protestuesja Emilia Dominguez. Më parë të martën, gjykata më e lartë e Spanjës vendosi se referendumi i Katalonjës për pavarësi ishte e paligjshme, duke thënë se ligji rajonal në të cilën mbështet votimi shkel kushtetutën e Spanjës. Spanja i ka dhënë afat Katalonjës deri të enjten që të tërhiqet nga çdo lëvizje që ka bërë për t'u ndarë ose do të përballet me kontrollin e drejtpërdrejtë nga Madridi. Kryeministri i Spanjës, Mariano Rajoy sot i bëri thirrje udhëheqësit të Katalonjës që të veprojë “me përgjegjësi” ndaj këtij afati. tha sot Kryeministri Mariano Rajoy. Katalonja, rajoni më i begatë i Spanjës, ka gjuhën dhe kulturën e saj unike dhe është thellësisht e ndarë në lidhje me pavarësinë.